**Eidskog Bridgeklubb**

**Årsberetning for 2023**

**Styret har bestått av**

**Leder:** Jonny Svendby (på valg)

**Nestleder:** Steinar Hjerpseth (på valg)

**Kasserer:** Elllinor Strøm (1 år igjen)

**Sekretær:** Jon Ivar Bergersen (på valg)

**Styremedlemmer:** Helene Larsson (1 år igjen)  
Roger Sætereie (1 år igjen)  
Odd Sætereie (på valg i år)

**Revisor:** Hans Einar Holt (på valg)

**Festkomitè:** Henning Lauritsen (på valg)  
Solvår Sundkøien (på valg)   
Jonny Svendby (har frasagt seg gjenvalg)  
Bjørn Bergersen (på valg i år)

**Turneringsleder:** Per Oskar Bergersen (på valg i år)  
Øystein Brakalvålet (på valg i år)

**Materiallforvalter:**  Roger Sæterie (1 år igjen )  
Tor Arne Bekengen (1 år igjen)

**Valgkomitè:** Bjørn Bergersen (på valg i år)  
Per Oskar Bergersen (på valg i år)

I 2023 har styret hatt 2 styremøter.

Klubben har gjennomført vanlige klubbkvelder hver tirsdag med meget godt oppmøte.  
Klubbmester 2023 ble: Dag Sandbekkbråten og Johnny Hofseth.

Vår-terminen og Høst-terminen ble begge avsluttet med en avslutningskveld med god mat og spill med uvante makkere. Under middagen ble premier etter avsluttet sesong delt ut.

Klubben har gjennomført juleturnering og påsketurnering. Eidskog bridgeklubb deltar som vanlig i 4.divisjon. Det er ønskelig fra styret at vi bør stille med flere lag her. Styret oppfordrer våre medlemmer til å delta på turneringer og klubbspillinger i våre naboklubber.

Styret har fått tilbakemelding om egenandel på våre sesong-avslutninger. Klubben sponser deler av kvelden, men ikke alt.

Styret har diskutert dette og vil si at det er alltid en utfordring med økonomi. Derfor vil styret i årsrapporten gi litt informasjon om hvordan styret tenker angående styring av klubbens økonomi.

Klubben har en god økonomi.

Det som gjør at styret mener at det bør være en god buffer i klubbkassa, er at vi har en kortleggermaskin som kostet ca 43 000,- i innkjøp da vi byttet ut den gamle maskinen. Klubben mener at vi bør ha vår egen kortleggermaskin. Derfor er det et mål ha å nok midler på konto til å kunne kjøpe inn en ny ved behov. Denne trenger service ca annethvert år og sendes da til Firma Jannersten i Sverige. Hver service koster ca 300 Euro (ca 3000,-).

I tillegg kjøper klubben inn nye kortstokker ved behov, forrige innkjøp ble også gjort via Jannersten for ca 2500,-. Kort blir slitt og dette er en del av driften. I tillegg legger klubben også kort for naboklubb og for kretsens turneringer som også gir slitasje på kort og maskin.

Klubben betaler 600,- i leie pr klubbkveld, og noe mer ved større turneringer vi arrangerer.  
Med 60,- i startkontingent går 17 kr (Service avgift inkl betaling for klubbpoeng) til Norges Bridgeforbund. Klubben betaler startkontingent i mesterskap der våre medlemmer deltar som Eidskog bridgeklubb representant.

Styret mener vi premierer godt etter klubbkvelder. Herunder større premier til klubbmesterskap. Dette vil styret fortsette å gjøre.

Klubben betaler deler av medlemskontingenten for våre medlemmer hvert år. Det som kan gi klubben inntekter utover startkontingen er vårt loddsalg hver spillekveld. Håper at alle heretter kan støtte oss ved å kjøpe ut alle lodd hver kveld. Nå kan du også betale lodd ved å bruke kort og trenger ikke kontanter.

Når det gjelder kiosksalget er dette utenfor klubbens regi og her trengs fortsatt kontanter ved kjøp. Klubben setter pris på og takker de som står for servicen ved å holde kiosken åpen på klubbkveldene.